CELEX: 62019CN0264
Language: hu
Date: 2019-03-29 00:00:00
Title: C-264/19. sz. ügy: A Bundesgerichtshof (Németország) által 2019. március 29-én benyújtott előzetes döntéshozatal iránti kérelem — Constantin Film Verleih GmbH kontra YouTube LLC, Google Inc

8.7.2019   
            
            
               HU
            
            
               Az Európai Unió Hivatalos Lapja
            
            
               C 230/19
            
         
      A Bundesgerichtshof (Németország) által 2019. március 29-én benyújtott előzetes döntéshozatal iránti kérelem — Constantin Film Verleih GmbH kontra YouTube LLC, Google Inc
      (C-264/19. sz. ügy)
      (2019/C 230/23)
      Az eljárás nyelve: német
      
         A kérdést előterjesztő bíróság
      
      Bundesgerichtshof
      
         Az alapeljárás felei
      
      
         Felperes: Constantin Film Verleih GmbH
      
         Alperesek: YouTube LLC, Google Inc.
      
         Az előzetes döntéshozatalra előterjesztett kérdések
      
      
                  1.
               
               
                  Magában foglalja-e a 2004/48/EK irányelv (1) 8. cikke (2) bekezdésének a) pontjában megjelölt, az előállítók, gyártók, terjesztők, szállítók címe, az áruk vagy szolgáltatások egyéb korábbi birtokosainak címe, valamint a nagykereskedők és kiskereskedők címe, amelyre a 2004/48/EK irányelv 8. cikkének (1) bekezdése szerinti tájékoztatás szükség szerint kiterjed,
                  
                              a)
                           
                           
                              a szolgáltatás felhasználóinak e-mail-címét és/vagy
                           
                        
                              b)
                           
                           
                              a szolgáltatás felhasználóinak telefonszámát és/vagy
                           
                        
                              c)
                           
                           
                              a szolgáltatások felhasználói által a jogsértő fájlok feltöltéséhez használt IP-címeket és a feltöltés pontos időpontját is?
                           
                        
            
                  2.
               
               
                  Az 1. kérdés c) pontjára adandó igenlő válasz esetén:
                  Kiterjed-e a 2004/48/EK irányelv 8. cikke (2) bekezdésének a) pontja szerint adandó tájékoztatás arra az IP-címre is, amelyet a fájlokat azelőtt jogsértő módon feltöltő felhasználó utoljára a Google/YouTube felhasználói fiókjához való hozzáférésre használt, valamint a hozzáférés pontos időpontjára is, függetlenül attól, hogy ezen utóbbi hozzáférés során követtek-e el jogsértést?
               
            
         (1)  A szellemi tulajdonjogok érvényesítéséről szóló, 2004. április 29-i 2004/48/EK európai parlamenti és tanácsi irányelv (HL 2004. L 157., 45. o.; magyar nyelvű különkiadás 17. fejezet, 2. kötet, 32. o.)